
PËR LEJIMIN E KALIMIT TRANZIT TË pesË AUTOKOLONAVE USHTARAKE ITALIANE, PËRMES TERRITORIT TË REPUBLIKËS SË SHQIPËRISË

Në mbështetje të nenit 100 të Kushtetutës dhe të neneve 16, pika 2, 17, 18 e 19 të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave

VENDOSI:

1. Lejimin e kalimit tranzit, përmes territorit të Republikës së Shqipërisë,  në itinerarin Qafë-Thanë - porti i Durrësit, në datën 22 shtator 2009,  të 5 (pesë) autokolonave ushtarake italiane dhe të personelit shoqërues, të përbëra si më poshtë vijon: 
- Autokolona e parë, nga 20 (njëzet) automjete dhe 24 (njëzet e katër) trupa;
- Autokolona e dytë, nga 2 (dy) automjete, 5 (pesë) trupa;
- Autokolona e tretë, nga 15 (pesëmbëdhjetë) automjete dhe 32 (tridhjetë e dy) trupa;
- Autokolona e katërt, nga 19 (nëntëmbëdhjetë) automjete dhe 40 (dyzet trupa);
- Autokolona e pestë, nga 7 (shtatë) automjete dhe 14 (katërmbëdhjetë) trupa.
2. Pika e hyrjes në territorin e Republikës së Shqipërisë është pika e kalimit të kufirit Qafë-Thanë dhe pika e daljes është pika e kalimit të kufirit porti i Durrësit.
3. Autokolonat ushtarake italiane, gjatë hyrjes, lëvizjes dhe daljes në/nga territori i Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.
4. Ngarkohet Ministria e Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

